text: 19. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 135/2029 της 12/16 Σεπτ. 1977 (ΦΕΚ Β΄ 880) Περί αυξήσεως των συντάξεων που παρέχονται από τον Κλάδο Επικουρικής Ασφαλίσεως Δικηγόρων του Ταμείου Νομικών. 1.Οι παρεχόμενες από τον Κλάδο Επικουρικής Ασφαλίσεως Δικηγόρων μηνιαίες περιοδικές παροχές στους δικηγόρους και σε περίπτωση θανάτου αυτών, στα μέλη των οικογενειών τους, ισούνται προς το γινόμενο του αριθμού των ετών ασφαλίσεως επί τον συντελεστή προσδιορισμού της απονεμητέας επικουρικής παροχής, οριζόμενο για κάθε χρόνο ασφαλίσεως, από μεν την 1η Ιουλίου 1977 σε δρχ. ενενήντα (90) από δε την 1η Ιανουαρίου 1978 σε δρχ. εκατό δώδεκα και πενήντα λεπτά (112,50), χωρίς να δύναται πάντως η πλήρης μηνιαία επικουρική παροχή, να υπερβεί το ποσό που αντιστοιχεί εκάστοτε σε 40ετή συντάξιμη υπηρεσία. 2.Κατώτατο όριο της παρεχόμενης από τον Κλάδο Επικουρικής Ασφαλίσεως Δικηγόρων μηνιαίας περιοδικής παροχής, ορίζεται από την 1η Ιουλίου 1977, το ποσό των δραχμών χιλίων εκατό (1.100). Η απόφαση αυτή να δημοσιευθεί στην Εφημερίδα της Κυβερνήσεως. 39.Γ.ζ.17-19 Κλάδος Επικουρικής Ασφαλίσεως Δικηγόρων (Κ.Ε.Α.Δ.) 